Детска градина „Брезичка”

Шумен,,Август Попов 22, тел:054- 875219,e-mail:brezichka1962@abv.bg

**УТВЪРЖДАВАМ**: **…………………………….**

*Соня Недялкова*

*директор ДГ“Брезичка“*

**Заповед №** 9/16.09.2020г.

**СТРАТЕГИЯ ЗА РАЗВИТИЕ**

на

ДЕТСКА ГРАДИНА „БРЕЗИЧКА”

за периода 2020-2024 г.

**ВЪВЕДЕНИЕ**

Стратегията на ДГ”Брезичка” е разработена в съответствие на изискванията на чл. 5 от ЗПУО за основните цели на предучилищното образование , на чл.55, който определя основите за учене през целия живот и чл.70 от ЗПУО за необходимостта от Стратегия за всяко учебно заведение, която да съответства и да прилага изискванията на държавния образователен стандарт .

Промените които настъпват в развитието на обществото в Република България налагат съвременни подходи, изпреварваща политика на развитие която ще осигури стабилност на системата детска градина във всички аспекти на социалния живот . Насоките на Стратегията определят резултатите от цялостното прилагане на основните приципи за възпитанието и образовнието които биха се отразили на стабилността и равновесието на ДГ”Брезичка” за периода за който се отнася. Тя е разработена за периода 2020-2024 година.

Стратегията е система от педагогически идеи и поредица от действия, които водят до нови състояния в зависимост от актуалните и бъдещите потребности на Детска градина „Брезичка”. Тя се опира на миналия положителен опит, начертава бъдещи действия по посока на очаквания резултат, търси вътрешни ресурси и потенциални възможности. Определя условията и характера на дейностите, очертава вероятните трудности, установява принципите на ръководство.

Настоящата Стратегия проектира развитието на детска градина „Брезичка” през следващите 4 учебни години чрез оптимизиране и прилагане на технологиите, интерактивните методи на работа, средствата и организацията на дейностите в детската градина в съответствие с приоритетите за развитие на образованието в Република България, произтичащи от ЗПУО и принципите на общото Европейско образователно пространство. Стратегията е резултат от необходимостта от промяна в дейността на предучилищната образователна институция, която да се превърне в център за качествено предучилищно образование. Тя се основава на принципите на:

-Закон за предучилищното и училищно образование

-Наредба № 5/03.06.2016 г. за предучилищното образование

-Конвенция за защита правата на детето;

-Закона за закрила на детето;

-Нормативи документи на МОН;

-Спецификата на развитие на детската градина;

 Философията на ЗПУО, поставя интересите на децата на преден план. Дава възможност з реализиране на приобщаващо образование и други разнообразни организационни форми. Въз основа на това, в ДГ“Брезичка“ изграждаме сигурна, стимулираща среда, в която всяко дете се развива :

-социално, емоционално, психически и физически, като част от по-голяма, подкрепяща го общност;

-насърчаваме поставянето на високи цели и реализацията им;

-даваме възможност за избор на разнообразни дейности, като осигуряваме изява на всяко дете;

-осъществяваме близък контакт с родителите, за да синхронизираме усилията си в името на децата;

-поддържаме квалифициран екип с богат професионален опит и разнообразни интереси, подпомагащ индивидуалното развитие на децата**;**

-разполагаме с подходяща материална база и съвременни технически средства и интерактивни и софтуерни продукти.

Стратегията се опира на съвкупността от взаимосвързаните мисия, визия, ценности, дейности, цел и подцели на институцията ДГ“Брезичка“.

**II. Анализ на състоянието на детската градина и външната среда**

**1. Деца**

В Детска градина „Брезичка” се приемат деца на възраст от 3 години до 7 години, съгласно чл. .............от ЗПУО , по желание на родителите и по реда на Наредба за условията и реда за записване , отписване на децата в общинските детски градини на територията на община Шумен. Не се допуска подбор по пол, етническа, религиозна и социална принадлежност или по друг диференциращ признак. Капацитета на детската градина е ………..деца.Средно списъчния състав е от 138-до 145 деца

С**илни страни - Затрудняващи моменти:**

*1. Децата са физически и психически здрави и нормално развити.*

*2. Не е голяма липсата на деца в района на ДГ.*

*3. Осъществена е приемственост детска ясла - детска градина–училище.*

*4. Осигурено е здравно обслужване и здравна профилактика от медицински лица назначени в ДГ- основна сграда и филиал .*

*1 Все по често родителите пренасочват 5-6-годишните си деца към училище , поради възможност подготвителни групи да се организират и там.*

*2. Нарастване броя на децата с неадаптирано и социално неприемливо поведение.*

*3.Засилени са процесите на миграция на семействата към други европейски страни или към по големите градове на България.*

*4.Все по чести стават случаите в които се приемат деца със специални образователни потребности.*

**Вътрешен потенциал:**

 Екипа на градината прилага използване на всички съвременни ресурси за стимулиране познавателната и физическата активност на всяко дете и позитивното общуване между децата.Използват се разнообразни методи за

намаляване на напрежението, тревожността и агресивните прояви.

Навреме се диагностицира изоставането в развитието и се създават адекватни условия за индивидуално прогресивно развитие.Прожеданият скрининг подобрява бързото откриване на силните и слабите страни на новопостъпващите дица.

**2. Кадрови ресурси**

Брой на педагогическия персонал –14 души:директор, 12 учители , 0,5 щатен брой музикален ръководител.

Възрастов състав/към 15.09.2020г./ –педагогически персонал под 50 години – …. бр.

 над 50г. – бр.

Образование на педагогическия персонал :

степен магистър- ……………

степен бакалавър -……………………………….

Професионално квалификационна структура

С 5 ПКС – 5 бр, с 4 ПКС – 4 бр., с 3 ПКС – 2 бр., с 1 ПКС – 2 бр. .

В детската градина има 1 главен учител. Има 10 старши учители, 2 учители.

**Силни страни: Затрудняващи моменти:**

*1. Делегираният бюджет дава добри финансови условия за материално стимулиране на учителите, прилагащи нетрадиционни или допълнителни педагогически дейности чрез Национална програма за диференцирано заплащане.*

*2. Наличие на квалифицирана педагогическа колегия.*

*3. Утвърдена екипност.*

*4. Участие на представители на педагогическата колегия в подбора на учители и решаване на основни организационни въпроси.*

*5. Осигурени здравна профилактика и мониторинг на работното място от лицензирана фирма.*

*6.Реализириране на по голям задължителен брой квалификации.*

*7.Планиране на съдържателен образователен процес, който се базира на учебните цели;*

*8.Екипът притежава относително добра възрастова структура;*

*9.Умения за прилагане на стратегии за работа с родители, консултиране на родители, мотивиране за участие в дейности;*

*1. Недостатъчна лична инициатива за включване в различни форми за поддържаща квалификация, финансирана от външни фактори.*

*2. Недостатъчна квалификация на учителите по отношение интегрирането на деца със специални образователни потребности.*

*3. Недостатъчна мотивация за придобиване и повишаване на ПКС.*

*4. Недостатъчни умения за включване и работа по различни проекти проекти.*

***Вътрешен потенциал:***

• Мотивиране на учителите да развиват компютърни умения.

• Популяризиране и внедряване на собствен педагогически опит и знания в практиката на цялата градина.

• Придобитите умения и знания да станат достояние на всички чрез различни форми.

**3. Възпитателно-образователен процес**

Наличие на Програмна документация , тематични разпределения планиране на процеса през учебната година и помагала.

Изпълнение на държавните образователни стандарти зисквания.

Прилагане на педагогически подходи, осигуряващи комфорта на децата.

**Силни страни: Затрудняващи моменти:**

*1. Създадени са условия за „равен старт“ на всички деца.*

*2. Наличие на възможности за допълнителни дейности по интереси.*

*3. Популяризиране, изява и презентиране наработата на детската градина .*

*4.Педагогическото взаимодействие се основава на идивидуално - личностния подход.*

*5. Интеграция и интеракция в образованието;*

*6.Създадена е оптимална образователна среда, осигуряваща емоционелен комфорт и стимулираща креативно мислене;*

*7.Популяризиране, изява и презентиране на творчеството на децата – годишни концерти ,пленер на детското изкуство , изложби, базари, видео продукти, фейсбук страници на всяка група и др.*

*8.Приобщаване на децата към националните ценности и традиции.*

*9.Утвърждаване на личностно ориентиран и позитивен подход на възпитание.*

*1. Недостатъчност в прилагането на превантивна и рехабилитационна*

*педагогика, както и невладеене на компенсаторни педагогически механизми.*

*2. Приобщаване на децата към националните ценности и традиции.*

*3. Гъвкав дневен режим, осигуряващ равностойност на трите основни дейности: игра–обучение–по малък дял на труд.*

*4. Утвърждаване на личностно ориентиран и позитивен подход на възпитание.*

*5. Популяризирани интерактивни методи за взаимодействия за детски градини.*

***Вътрешен потенциал****:*

• Овладяване принципите и методите на позитивното възпитание чрез самоподготовка, вътрешна и външна квалификация.

• Повишаване на общата квалификация на персонала (организиране на курсове, тренинги, обучение или самообучение).

• Компетентен и критичен подбор на програми и помагала.

**4. Учебно-техническа и материална база**

ДГ“Брезичка „ се помещава в две сгради .Основна и филиал.И двете сгради са пригодени за нуждите на детската градина , а не специално построени. Недостатъчен сграден фонд специално проектиран и построен за детска градина: **в основна сграда са налични:**

- 4 занимални изпълняващи функцията и на трапезария и на спалня ; ,

 -5 дворни площадки, съоръжения на всяка от тях,

- методичен кабинет,

-здравен кабинет,

-дирекция ,

-административна стая съвместяваща кабинет на ЗАС и учителска стая,

-кухня ,складове .

**Във филиала** - 2 броя занимални , изпълняващи функцията и на трапезария и на спалня,

-методичен кабинет,

-здравен кабинет,

-кухня

-складове.

Достатъчни са техническите средства, подпомагащи педагогическия процес ,библиотечен фонд наличие на периодичен печат, професионална литература, утвърдени помагала и др.

Двор за игри и дейности на открито : твърде малък във филиала , достатъчен –основна сграда .

Наличие на Еко парк с богато разнообразие на различни кътчета и растителни видове .

**Силни страни: Затрудняващи моменти:**

1. *Обособени помещения за всяка група.*

*2.Газифицирана основна сграда .*

*2. Игрови площадки на двора за всяка група със съоръжения както и една обща площадка.*

*3.Достатъчно количество технически средства,необходими за педагогическия процес във всяка група .*

*1.Морално остарели уреди на двора в недобро състояние.*

*2.Недобра площадка за игри във филиала с липса на достатъчно уреди.*

*3.Липса на площадка за занимания по БДП.*

*4.Остарели плочки и множество неравности във филиала създаващи предпоставка за наранявания на децата .*

***Вътрешен потенциал****:*

• Търсене на възможности за включване на нови спонсори в различните дейности.

• Мотивиране на родителите на децата към включване със собствен труд и принос към обновяване на МТБ.

• Включване в общинската програма за ремонтни дейности .

• Кандидатстване по общински и национални програми за благоустройство на сградата и двора на детското заведение.

**5. Финансиране**

ДГ“Брезичка „ е общинска детска градина на делегиран бюджет. Средствата се определят по формула приета от Общински съвет –Шумен.Отговорност на ръководствата на грградината е правилното им разпределяне . Съществуват други алтернативи, допускани от ЗПУО за финансиране от национални и общински проекти и дарения .

***Силни страни: Затрудняващи моменти:***

*1. Дарения от родители , Училищно настоятелство,Обществен съвет.*

*3. Наличие на вътрешни правила за труд и работна заплата.*

*4.Наличие на Система за финансово управление и контрол.*

*5.Възможност за кандидатстване по национални програми за допълнителни бройки перонал или връщане на средства за заместници .*

*1. Липса на достатъчно средства за основни ремонти,за реконструкция на двораи настилката му.*

*2.Недостатъчни средства за заместници при отсъствие на титулярите на първа и втора групи по време на платен отпуск.*

*3. Недостатъчно активизиране на родителите за участие в благоус-*

*тройството и обогатяването на материалната база.*

***Вътрешен потенциал:***

*•* Мотивиране на родителите към спомоществователство.

• Кандидатстване за включване в различни проекти и програми.

**6.Външни фактори-общински власти , външни организации**

Община Шумен гарантира реализирането на националната образователна политика в частта и за ПО. Осигурява правото на допълнителна и обща подкрепа чрез разкриване на ЦПЛР.

***Силни страни: Затрудняващи моменти:***

1.Ориентираност към интереса и мотивацията на детето;

2.Равен достъп и приобщаване на всяко дете;

3.Иновативност и ефективност на педагогическите практики;

4.Детската градина получава дарения най-често това са родители на деца или бивши възпитаници;

Материалните дарения влияят пряко върху образователния процес като го осъвременяват.

Материалното стимулиране (от състезания, викторини и др) респективно, безспорно стимулира децата за по-големи успехи.

Работата с НЧ“Стилиян Чилингиров-1962“ библиотеката и други НПО , подпомагат изявата на децата обогатяват живота им в детската градина .

**III. Програмна система . Мисия. Визия. Ценност. Глобална цел.**

*Мисия на ДГ*

Утвърждаване на ДГ“Брезичка“ като детско заведение развиващо общочовешки добродетели, откриващо способности,възпитаващи качества и умения в децата, които ще ги подпомогнат както във връзка с подготовката им за училище така и за успешната им социализация в живота .

Мисията Детска градина „Брезичка” е:

• да подкрепя и развива потенциалните възможности на всяко дете;

• да създава благоприятна, психологически позитивна , материално богата и разнообразна среда за неговото развитие;

• да мотивира учителите да реализират в най-висока степен уменията си и постоянно да повишават качеството на образователния процес;

• да подкрепя родителите за пълноценното развитие на детето им от предучилищна възраст до постъпване в училище.

**ВИЗИЯ**

Настоящата стратегия е ориентирана към следната **визия:**

Детска градина ”Брезичка” да бъде:

• *Място*, където детето се чувства щастливо, защитено, разбирано и подкрепяно.

• където се гарантира детското умствено,емоционално, социално, личностно и здравно-физическо развитие.

 . където се подкрепят потенциалните възможности и личностното развитие на всяко дете.

-където се гарантира много добра готовност за постъпване в училище и мотивация за учене.

• *Център* за родители, търсещи и намиращи подкрепа, сътрудничество, педагогическа информация.

• *Сдружение* на хора, които обичат децата и професиите си, поддържат и повишават квалификацията си на съвременно равнище, стремят се към висока професионална реализация и са удовлетворени от работата си

-Осъществяване на реална интеграция и приемственост с училищата в района на детската градина ;

-Системно общуване с родителите с цел преодоляване на проблеми и тревожност у тях,относно престоя на децата им в ДГ, като се отчитат наочакванията им;

- Търсене и намиране на партньори и спомоществователи за извършване на дребни ремонти и подобрения в помещенията и двора;

- Добра система за контрол и самоконтрол;

- Въвеждане управление на качеството в ДГ в съответствие с ДОС;

-Разработване на стимули за повишаване мотивацията на педагогическите кадри за професионално усъвършенстване и активност при прилагането на иновативни практики;

-Създаване на механизъм за обвързване на професионалното развитие на педагогическите кадри със съответстващо възнаграждение.

***Глобална цел***

 Интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му.

 ***Основни цели на образованието в детската градина.***

Със създаването на необходимите условия за устойчиво развитие и функциониране на детската градина в съответствие с новите изисквания, свързани с развитието и живота ни в европейската общност са свързани и основните стратегически цели на ДГ“Брезичка“:

1.Изграждане на социализирана и способна за справяне в различна среда детска личност.

2.Качествено образование на децата и подготовка за пълноценен живот и дейност в училище.

3.Подобряване условията за обучение на децата и повишаване качеството на образованието което се реализира в детската градина.

4.Съхраняване и утвърждаване на българската национална идентичност;

5.Формиране на толерантност и уважение към етническата, националната, културната, езиковата и религиозната идентичност на всеки гражданин

*ПОДЦЕЛИ:*

1.Разбиране за времето на предучилищната възраст ,като интензивен период за интегрирано личностно развитие и прилагане на адекватни подходи .

2.Привличане и задържане на децата в ДГ „Брезичка“, като институция осигуряваща в максимална степен необходимото за детското развитие,

3.Повишаване качеството на подготовката на децата за безпроблемна адаптация в училище.

4.Активно участие на родителите в живота на детската градина чрез постоянен диалог , взаимно доверие и подкрепа.

5. Повишаване мотивацията и удовлетвореността от съвместната работа на деца , учители и родители .

6.Равен достъп до качествено образование и приобщаване на всяко дете .

7.Иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите .

*ПРИОРИТЕТИ:*

1. Повишаване на мениджърските и управленските функции на директора.

2.Устойчиво развиване на системата за квалификация на педагогическите и непедагогическите кадри.

3. Удовлетворяване на специфичните образователни потребности на децата. Подобряване на работата с деца с емоционални и интелектуални затруднения и с необходимост от обща, допълнителна и специална подкрепа.

4. Работа по проекти и програми.

5. Взаимодействие с родителската общност, сътрудничество и активни връзки с различни неправителствени и обществени организации.

6.Създаване и поддържане на добър имидж на детската градина в града..

7. Ефективно използване на ресурсите – материални, човешки, финансови.

8.Оптимизиране на условията за усвояване на български език  чрез обучение по образователното направление „Български език и литература”.

*ДЕЙНОСТИ ЗА ПОСТИГАНЕ НА ЦЕЛИТЕ*

Административно-управленска дейност

1. Търсене на нови контакти с институции, фондации и организации за подпомагане дейността на детската градина.

2. Поддържане на интернет страницата.

3. Участие в проекти и програми -общински, регионални, национални.

4. Популяризиране на постиженията на децата и учителите

- в сайта на детската градина

– създаване на информационна банка в детското заведение.

5. Стимулиране и мотивиране изяви на деца и учители.

6. Търсене на допълнителни средства за финансиране на дейностите.

**Образователно-възпитателна дейност**

1.Използване на съвременни методи и подходи за развитие – автодидактични игри и материали, интерактивни методи, компютърни програми и др.

2. Използване на индивидуална и групова организация на работа.

3. Обогатяване системата на диагностиката като задължителна практика.

4. Усъвършенстване процесите на планиране, организиране и провеждане на съдържателен педагогически процес.

5.Въвеждане на нетрадиционни, интерактивни техники за „нестандартните“ деца.

6. Сформиране на школи по интереси за децата със заплащане от родителите:

- за родителите – „училище за родители“.

**Квалификационна дейност**

1. Създаване на информационна банка – библиотечен, мултимедиен фонд, портфолиа по проблемни области.

2. Осигуряване условия за участие в квалификационни форми на различни равнища.

 3.Обмяна на опит – паралелно, допълващо, циклично – по проблемни области.

4. Включване на учителите в курсове за придобиване на по-високи ПКС.

5. Включване в обучителни програми за работа с мултимедия, чужд език и педагогически иновации.

**Социално-битова и финансова дейност**

1. Обогатяване и поддържане на материално-техническата база:

–   осигуряване на образователни компютърни програми за децата от всички групи;

–   осъвременяване на интериора на всички занимални – подмяна на шкафчетата и друга мебелировка;

–   обновяване на дворното пространство с нови уреди ;

–   обогатяване на игровата и дидактичната база.

-обособяване на площадка за обучение по правилата за безопасно поведение –БДП.

2. Контрол за правилно разпределение на финансовите средства.

3. Осигуряване на медицински и здравен мониторинг на персонала.

4. Организиране на различни „антистрес“ дейности – походи, спорт, културни дейности и др.

**Финансово осигуряване изпълнението на стратегията**

1. Финансиране от делегирания бюджет.

2. Разработване на проекти с външно финансиране.

3. Привличане на спонсори.

4. Реализиране на благотворителни кампании.

5. Собствен труд на служители на детската градина.

7. Безвъзмезден труд за ремонти и дейности, фирми и сдружения.

8. Откриване на летни школи по интереси – гимнастика, танци, изкуства.

 **Очаквани резултати**

Съвременна визия ,гъвкавост и вариативност в организацията на материалната среда.

Творческо развитие.

Решаване на проблемите.

Промяна в мотивите и нагласите на педагогическия колектив.

Емоционален комфорт и успешна адаптация на децата. „Вграждане“ на детето чрез социализацията му в общността. Формиране на чувство за приобщеност към социалната среда.

Използване на съвременни педагогически технологии.

Мобилност на мениджърските и управленските функции на директора.

Разширяване на ползотворните контакти на детската градина с другите социални и обществени фактори.

Педагогизиране на родителската общност.

Детска градина „Брезичка”

Шумен,,Август Попов 22, тел:054- 875219,e-mail:brezichka1962@abv.bg

**УТВЪРЖДАВАМ**: **…………………………….**

*Соня Недялкова*

*директор ДГ“Брезичка“*

**Заповед №** №9/16.09.2020г.

**ПРОГРАМНА СИСТЕМА НА ДЕТСКА ГРАДИНА „БРЕЗИЧКА“**

 Детската градина е първото стъпало в етапа на развитие на всяко дете. Тя е мястото, където започва образованието на детето и където то получава първите систематизирани целенасочени знания, умения и компетентности . Образованието е повече от придобиването само на знания. По време на своя растеж и занимания със заобикалящата го среда детето ще се учи как да създава своя представа за света и да се занимава активно с него. Възпитанието и образованието са процес на развитие на личността и помагат на детето да се справя с живота.

 В тази връзка с това програмната система на детска градина „Брезичка”e цялостна концепция за развитието на детето с подходи и форми на педагогическо взаимодействие подчинена на една обща цел и е неделима част от Стратегията за развитие на ДГ”Брезичка” за периода 202-2021година.

Изграждането на личности, уважаващи другите, способни да играят и се обучават съвместно, владеещи основни компетентности и умения за учене .Осъзнаващи необходимостта да умеят да живеят заедно и способни да се развиват и прилагат наученото за собственото си развитие и в полза на обществото, чрез научно структурирано и педагогически обосновано учебно съдържание.

Програмната система отговаря на следните изисквания:

1.Създава условия за придобиването на компетентностите по всяко от образователните направления;

2.Отчита спецификата на детската градина и на групите;

3.Съответства на интересите, възможностите и възрастовите характеристики на децата.

В програмната система се включват:

1.Принципи, подходи и форми на педагогическо взаимодействие;

2.Разпределение на формите на педагогическо взаимодействие;

3.Тематично разпределение за всяка възрастова група;

4.Механизъм на взаимодействие между участниците в предучилищното образование.

***Основните принципни положения***, които за залегнали при организацията на педагогическия процес в детската градина , при подбора и структурирането на образователното съдържание и провеждането на педагогическите ситуации са следните :

* Детето е център и субект на педагогическото взаимодействие.
* Детето е различно и неповторимо и трябва да се съхрани такова.
* Детето се развива само във взаимодействието : дете-възрастен.
* Отношението към детето се осъществява с уважение към неговата личност и подкрепа на неговата индивидуалност.
* Осигуряване на условия за равен старт на всички деца, базиран на възрастта и индивидуалните темпове на тяхното развитие.
* Включване на „различното” дете в живота на групата, чрез подкрепа и уважение от детския педагог, ресурсни учители , децата в групата и непедагогическия персонал в ДГ.
* Уважение и толерантност към различните етноси и култури.
* Педагогическото взаимодействие е насочено към придобиване на съвкупност от компетентности – знания, умения и отношения, необходими за успешното преминаване на детето към училищното образование. Утвърждаване на доброжелателно и възпитано поведение при общуване с връстници и възрастните.
* Интегриране на образователното съдържание по всички образователни направления.

Проследяването на детските постижения е на основата на трите етапа на учебния процес:

1) възприемане на информацията,

2) разбиране и затвърдяване

3) приложение на информацията в нови непознати ситуации и условия.

*Очаквани резултати при реализиране на програмната система:*

* постигане целта на образователния процес в предучилищна възраст;
* личностно и общо психично развитие на детето, чрез неговата индивидуална и групова игрова и познавателна дейност;
* компетентно тематично разпределение на съдържанието по образователни направления за всяка възрастова група;
* конкретизиране проследяването на резултатите от предучилищното образование;
* ефективно сътрудничество между детската градина и родителите в процеса на възпитание, социализация и обучение на децата;
* оптимални взаимодействия между детската градина и други педагогически специалисти и институциите, подпомагащи дейностите на детската градина.

***Подходи на педагогическо взаимодействие в ДГ”Брезичка”***

**Индивидуален подход**към всяко дете. Детето да се приема като значима личност - с уважение и достойнство.Приемане на детето такова, каквото е. Оказване на обич и подкрепа, съобразяване с потребностите и интересите на детето като субект ,подпомагане на детето в изграждане на позитивен образ.Съобразяване с уникалността на всяко дете, с неговия собствен темп на развитие и сензитивност; опознаване на силните му страни, върху които да с изгради педагогическото взаимодействие.

**Конструктивен и дейностен подход**. На детето се осигурява активна позиция чрез участие в разнообразни дейности с подходящо физическо, емоционално и интелектуално натоварване; стимулиране на контакти и общуване в различни формални и неформални обединения;

**Ситуационен игрови подход:** Създават се специално организирани ситуации и чрез играта се използват непреднамерено възникващите такива, за да се постави всяко дете в благоприятна позиция, осигуряваща неговото емоционално и интелектуално благополучие.

**Комплексен** - всички главни и подпомагащи социално-педагогически фактори да действат като взаимно допълващи се за осигуряване на пълноценен живот, свързано усвояване на знанията в основните и допълнителни форми .Цялостното поведение на детето да протича в социален контекст в среда на положително настроени връстници и възрастни

**Холистичен -** детската личност е цялостна динамична система, затова е необходимо да работим за развитие на всичките й страни, пециализирано относно съществуванито на проблем в развитието .Учителят трабва да обхваща и вижда цялата картина в развитието на детето .

**Хуманно-личностен подход** – поставяне на детето в центъра на цялостната дейност, уважение към личността и неговите способности нададения етап от развитието му.

 ***Форми на педагогическо взаимодействие в ДГ”Брезичка”***

Целодневната организация осигурява възпитание, социализация, обучение и отглеждане на децата в рамките на 12 астрономически часа на ден през учебната година.Началният час на сутрешния прием и крайният час за изпращане на децата за деня се определят с Правилника за дейността на детската градина-6.

*Формите* за педагогическо взаимодействие в програмната система са:

 -*основна –*педагогическа ситуация-протича под формата на игра Организира се само в учебно време , чрез нея се интегрират процесите на обучение и възпитание , съобразени с играта и личният опит на детето.

 -*допълнителна*

*Видове допълнителни форми:*

-Самостоятелни дейности по избор на детето – в зависимост от условията в групата;

-Дейности, организирани от детския учител – различни видове игри, ДИ, игри -драматизации, театрални, конструктивни, творчески,подвижни, музикални, музикално - подвижни, СПИ, народни и др.състезания, конкурси, екскурзии, спортни празници, тържества, развлечения, наблюдения на обекти от околната среда.

Чрез допълнителните форми на педагогическо взаимодействие се разширяват и усъвършенстват компетентностите на детето по седемте образователни направления.

Допълнителните форми се организират по преценка на учителя в съответствие с интересите и потребностите на децата.

.Разходки и наблюдения на обекти от околната среда.

-Групова работа с психолог, логопед, медицинска сестра.

-Творчески занимания по интереси

- Самостоятелни дейности по избор на детето

Допълнителни форми използвани в учебно време.

 Провеждат се извън времето на педагогическите ситуации, в сутрешни режимни моменти след основните форми и след следобедния сън .

При използването на формите на педагогическо взаимодействие, детският учител се съобразява със: степента на развитие на децата в групата, възрастови особености, потребности и интереси за постигане на целта – цялостно развитие на детето.

***Методи и форми за проследяване на постиженията***

Проследяването на резултатите от предучилищното образование на децата във всяка възрастова група се определят от учителя в съответствие с очакваните резултати от възпитанието, обучението и социализацията на децата за всяка възрастова група по образователни направления: български език и литература, математика, околен свят, изобразително изкуство, музика, конструиране и технологии и физическа култура.

В подготвителните групи (5–7-години) при проследяване на резултатите се отчита цялостно развитие на детската личност; придобиването на съвкупност от компетентности – знания, умения и отношения, необходими за успешно преминаване на детето към училищно образование.

 Проследяването на резултатите от постиженията на детето се осъществява от учителите на съответната група в началото и края на учебната годината чрез провеждане на диагностика.

За децата в първа група /3-3,6 години/– в началото на учебната година се провежда обследване - скрининг, чрез наблюдение на показателите за ранно детско развитие: здраве, физическо и двигателно развитие; езиково, познавателно, социално и емоционално развитие; активност, игра и учене от специално обучен за целта учител..

**Информация за постиженията за детската градина**

Резултатите от проследяването на постиженията на детето се вписват в дневника на групата.По желание на учителя може да се оформи и портфолио на всяко дете.

**Информация за постиженията за родителя**

Родителите се информират от учителите в групата за индивидуалните резултати на детето. В съдържателно отношение информацията, която получават те, трябва да бъде позитивна, обективна и насочваща чрез развиващата програма за по-нататъшната индивидуална работа с детето. Предложената от учителя развиваща програма е доброволна и има роля на целенасочено възпитателно взаимодействие към детето, което благоприятства, улеснява, развитието на детето в съответната област или образователно направление.

Проследяване на резултатите от предучилищното образование се провежда в началото (втората и третата учебна седмица) и края на учебната година (14 дни преди приключване ).

***Методи за проследяване на резултатите от предучилищното образование които се използват в ДГ“Брезичка“.***

**Наблюдение - о**сновен метод за проследяване на постиженията на децата. То е процес от целенасочено наблюдение на детското поведение в различни ситуации, в различни режимни моменти, в различни среди, по време на ежедневните занимания в продължение на цялата учебна година.

Наблюдението е един от многото начини за събиране на информация за всяко дете.

 **Познавателна задача - з**адачите, които се използват за установяване на резултатите по седемте образователни направления през учебната година са два вида:

Задачите със структуриран отговор, които се използватза проследяване на възприемането на знанията, тяхното разбиране и приложението им. Този вид задачи имат по-висока степен на обективност, което от своя страна допринася за надеждността на измерването на резултатите от развитието.

Задачи със свободен отвор се използват при установяване на изпълнителски умения – пеене, рисуване, моделиране, конструиране – при които се проследява тяхното изпълнение и анализира крайният резултат, който във всички случаи ще бъде уникален за всяко дете.

**Продукти от дейността на децата**

По време на цялостния престой на детето в детската градина, чрез активното му участие в различни видове дейности, то създава различни по характер продукти (разкази, рисунки, модели, апликации, конструктивни и хартиени модели, пластилинови фигури и форми, и др.). Част от тези произведения се съхраняват в хартиен вариант – в портфолиото на детето/ако учителите са решили да го използват/, Те имат изключителна стойност при проследяване на резултатите от образователния процес, документирайки развитието и успеваемостта на детето.

***Форми за проследяване на постиженията от предучилищното образование***

**Портфолио**

В хода на предучилищното образование постиженията на детето се отразяват в детско портфолио, което е своеобразен запис на детското развитие от първа възрастова група и продължава до края на подготвителна група. Представянето на всички материали е хронологично, от първа до края на подготвителна група. Портфолиото онагледява етапите през които преминава детето, прави ги “видими” и помага на детския учител да направи съответни изводи и препоръки относно по-нататъшното личностно развитие на детето, и по този начин може да подпомогне и родителя.

Според носителят на информация портфолиото може да бъде хартиено или електронно портфолио.

В края на предучилищното образование портфолиото се предава на родителите. С оглед индивидуалните особености в развитието и постижения на детето в предучилищна възраст, които са отразени в неговото портфолио – е желателно родителят да запознае началния учител с портфолиото на детето си. По този начин се осигурява приемственост и продължаващо взаимодействие между родителите и новата образователна институция – училището. А по отношение на детето – да се намали тревожността и стреса при предстоящата му адаптация в новата училищна среда.

***Механизъм на взаимодействие между участниците***

***в предучилищното образование***

Предучилищното детство е много ценен и значим период в живота на детето. В резултат на сътрудничество между учителите и родителите, детето получава най-необходимата и ценна подкрепа за неговото пълноценно цялостно развитие.Във връзка с това като водеща е темата за приобщаването на детето в нейния по-широк контекст. Приобщаването на едно дете и неговите родители в живота на детската общност в ДГ“Брезичка“, включва освен децата със СОП и децата, които се отличават по етнос, култура, непълни семейства, деца отгледани от един родител или от други членове на семейството.

От важно значение е подкрепата на родителите. При специални ситуации в детската градина, ще се поканят специалисти с подпомагащи професии (психолози, специални педагози, ресурсни учители, логопеди, социални работници и др.). Това се улеснява от наличието на специалисти от ЦПЛР с които работи детската градена.В процеса на приобщаване и преодоляване на затрудненията на детето е необходимо по-ранно навременно и пълноценно сътрудничество между родителите и съответните специалисти.

Чрез различните форми на сътрудничеството и взаимодействието между учителите, директора и другите педагогически специалисти и родителите в детската градина се създават условия за постигане на целите а детската градина – за възпитание, социализация, отглеждане, обучение, на децата, както и за формиране на положително отношение към детската градина/училището.

***Форми на сътрудничество и взаимодействие***

***между детската градина и семейството:***

***-на ниво група*** *– във форма на родителски актив, комитет и т.н.*

*-****на ниво детска градина*** *– във сайта на градината или пред Обществения съвет.*

Формите на сътрудничество между детската градина и семейството са обединени в две групи: индивидуални и групови форми на работа.

***Индивидуални форми на сътрудничество*** *:*

*-*Индивидуален разговор -среща между детския учител и родителя.

Видове разговори:

Във връзка с тяхната цел, могат да бъдат:

Първоначален и опознавателен разговор ,

Информативни разговори – с цел запознаване на родителя с резултатите от предучилищното образование. Провеждат се в началото и края на учебната година.

Рутинни разговори.

-Индивидуална консултация

По инициатива на учителя или по инициатива на родителя.

По инициатива на учителя

-Други индивидуални форми:

Видове съобщения

-Устните съобщения могат да бъдат – телефонно обаждане, разговор;

-Писмените съобщение днес, са е-майл, , лично съобщение във фейсбук на групата.

***Групови форми на сътрудничество с родителите:***

Родителската среща – традиционната и най-популярна групова форма

Теми на родителската среща могат да бъдат:

-адаптация на детето в детската група;

-правила в детската група;

-специфични особености във физическото, познавателното, езиковото,

- социалното, емоционалното и творческо развитие на детето – за втора , трета и четвърта възрастови групи;

-детските приятелства; готовността на детето за живота в училище;

-готовност за учене – за подготвителна група.

***Групи за подкрепа на родители*** *– съвременна форма за групова подкрепа .*

***Тренинг с родители-*** *интерактивна форма на комуникация, върху основата на диалогичното общуване между лектора (учителя, социалния работник) и участващите в тренинга В ДГ“Брезичка ежегодно се провеждат тренинги с родители“ .*

**Програмната система по която** се работи в ДГ“Брезичка“ ще подпомага учителя, за да осигури условия за пълноценно детско развитие, така че:

1.Детето да е спокойно, щастливо, уверено и успешно да навлиза в света, чрез игри, познание, радост и творчеството.

2.Учителят уверено и с удовлетворение да постига по-добри резултати в ежедневната си работа с децата и родителите.

3.Родителят да „израства” заедно с детето си, като го подкрепя в развитието, подпомага разгръщането на неговия потенциал.

Родителят и учителят ще имат споделени отговорности относно детето, които реализират в сътрудничество в името на детето.

**РАЗПРЕДЕЛЕНИЕ НА ФОРМИТЕ НА ПЕДАГОГИЧЕСКО ВЗАИМОДЕЙСТВИЕ В УЧЕБНО ВРЕМЕ**

Конкретното разпределяне на педагогическите ситуации по образователни направления се осъществява в седмично разпределение. Седмичното разпределение е разработено по възрастови групи от учителите на конкретната група преди началото на всяка учебна година и е утвърдено от директора на детската градина.

Минималният общ седмичен брой на педагогическите ситуации е:

1. за първа възрастова група – 11
2. за втора възрастова група – 13
3. за трета възрастова група – 15
4. за четвърта възрастова група – 17
5. За първа и втора смесена група –
6. За трета и четвърта смесена група -

Продължителността на една педагогическа ситуация по преценка на учителя е от 15 до 20 минути – за първа и за втора възрастова група, и от 20 до 30 минути – за трета и за четвърта възрастова група

Стратегията е основен документ, който регламентира дейността на ДГ „Брезичка” .

 Стратегията се приема на Педагогически съвет.

 Изпълнението на Стратегията се отчита пред Педагогическия съвет и пред Обществения съвет на ДГ.

Стратегията се актуализира на 4 години